Ilie Bolojan, despre plecarea fraților Tate: „Nu s-au făcut niciun fel de presiuni”
Președintele interimar al României, Ilie Bolojan, a declarat vineri, în prima sa conferință de presă de la preluarea funcției, că Administrația Prezidențială nu a fost supusă niciunei presiuni și nu a avut niciun contact în legătură cu cazul fraților Andrew și Tristan Tate. El a fost întrebat de această situație în contextul ridicării interdicției de a părăsi țara impusă celor doi și al speculațiilor privind posibile presiuni din partea Statelor Unite ale Americii.